Закон о проглашењу Књажевине Црне Горе за Краљевину (1910)
Проглашујемо и објављујемо свима и свакоме, да је Народна Скупштина ријешила и да смо Ми потврдили и потврђујемо: 

Књажевина Црна Гора проглашава се за Краљевину Црну Гору.

Књаз Никола -{I}-. Петровић Његош проглашава се за нашљеднога по милости Божјој Краља Црне Горе. Краљ и Краљица имаће титулу „Краљевско Величанство“.

Престолонашљедник Књаз Данило проглашава се за Нашљедника Краљевскога Пријестола Црне Горе.

Престолонашљедник, Престолонашљедниковица и Њихова дјеца носиће титулу „Краљевско Височанство“.

Сва остала дјеца Њихових Височанства, мушка и женска, добиће титулу „Краљевско Височанство“, а унучад од ове дјеце задржавају титулу „Височанство“.

Овај закон ступа на снагу, кад га Књаз Господар потпише, и њим се у свима законима земаљским Књаз, Књажевски и т. д. замјењује са Краљ, Краљевски и т. д.

Препоручујемо Нашем Предсједнику Министарског Савјета, Министру Иностраних Дјела и заступнику Министара Правде, да овај закон обнародује, а свима Нашим Министрима, да се о извршењу његовом старују; властима пак заповједамо да по њему поступају, а свима и свакоме да му се покоравају.

Цетиње, 15. августа 1910. год.

НИКОЛА с.р.

(М. П.) 
Видио и ставио државни печат, 
Чувар државног печата, 
Предсједник Министарстког Савјета, 
Министар Иностраних Дјела, 
Заступник Министара Правде, 
Д-р Л. Томановић с. р.

Предсједник Министарстког Савјета,
Министар Иностраних Дјела,
Заступник Министра Правде,
Д-р Л. Томановић с. р.

Министар Војни, Генерал-ађутант,
Бригадир Митар Мартиновић с. р.

Министар Финансија и Грађевина,
Душан Вукотић с. р.

Министар Унутрашњих Дјела,
Ј. С. Пламенац с. р.

Министар
Просвјете и Црквенијех Послова,
П. Вучковић, с. р.

Извори 

 Српска земља Црна Гора

Види још 

 Књажевска прокламација од 28. августа 1910.

Закони Књажевине Црне Горе
1910.